Αναδρομική μελέτη του ακρωτηριασμού άκρου στον σκύλο και τη γάτα
Creators: name: Οκομούσογλου, Γεώργιος Στέφανου
Publisher: name: Aristotle University of Thessaloniki
Year: 2025
Subjects: Ακρωτηριασμός άκρου
Σκύλοι και γάτες
Ικανοποίηση ιδιοκτητών ζώων από την επέμβαση
Limp amputation
Dogs and cats
Owner satisfaction from the surgical procedure

description: Ο ακρωτηριασμός άκρου είναι μια χειρουργική επέμβαση που πραγματοποιείται συχνά στον σκύλο και τη γάτα. Έχει σωστικό χαρακτήρα και αποσκοπεί στη διατήρηση της καλής ποιότητας ζωής του ζώου. Εξετάστηκαν ιατρικά αρχεία 43 σκύλων και γατών που υποβλήθηκαν σε ακρωτηριασμό άκρων στην Κλινική Ζώων Συντροφιάς, του Τμήματος Κτηνιατρικής, του Αριστοτελείου Πανεπιστημίου Θεσσαλονίκης κατά τη διάρκεια 16 συνεχών ετών (2008-2024). Σκοπός της μελέτης ήταν να διερευνηθεί η ποιότητα της αποκατάστασης των σκύλων και των γατών που υποβλήθηκαν σε ακρωτηριασμό άκρου, η ικανοποίηση των ιδιοκτητών τους από την επέμβαση, καθώς και το πώς οι τελευταίοι αντιλαμβάνονται την πορεία ανάρρωσης του ζώου τους. Πραγματοποιήθηκε τηλεφωνική επικοινωνία με τους ιδιοκτήτες, οι οποίοι κλήθηκαν να απαντήσουν σε ερωτηματολόγιο 40 ερωτήσεων. Η κύρια αιτία ακρωτηριασμού στους σκύλους και τις γάτες ήταν η παρουσία νεοπλάσματος (39,5%) και ακολουθούν η κάκωση νεύρων μαζί με τη μόλυνση/ τραύμα (20,9%), το σοβαρό κάταγμα (16,3%) και άλλα αίτια, όπως η θρομβοεμβολή στη μηριαία αρτηρία (2,3%). Στα περισσότερα ζώα (76,7%) η βάδιση αποκαταστάθηκε εντός 2 εβδομάδων από την επέμβαση, ενώ στο ίδιο ποσοστό περιστατικών, η πλήρης αποκατάσταση πραγματοποιήθηκε εντός 1 μήνα από αυτήν. Επιπλοκές εμφανίστηκαν στο 37,2% των περιστατικών, αλλά αντιμετωπίστηκαν συντηρητικά με επιτυχία. Η πλειοψηφία των ιδιοκτητών δεν εντόπισαν αλλαγές στη δραστηριότητα (58,1%) και τη διάθεση (67,4%) του ζώου τους. Οι ιδιοκτήτες δεν δυσκολεύτηκαν να προσαρμοστούν στις ιδιαίτερες ανάγκες του ζώου τους (83,7%), ήταν ικανοποιημένοι με το αισθητικό αποτέλεσμα της επέμβασης (88,4%), ενώ η αντίδραση από τον περίγυρό τους ήταν κατά κανόνα θετική (67,4%). Τέλος, οι ιδιοκτήτες ήταν γενικώς πολύ ευχαριστημένοι από το αποτέλεσμα της επέμβασης και την ποιότητα της ζωής του ζώου τους και σε παρόμοια περίπτωση θα λάμβαναν την ίδια απόφαση (90,7%). Τα στοιχεία που προκύπτουν από τη μελέτη, μπορούν να βοηθήσουν τον κλινικό κτηνίατρο στην ενημέρωση και τον καθησυχασμό των ιδιοκτήτων γύρω από τον ακρωτηριασμό άκρου, βοηθώντας τους να λάβουν τη σωστότερη απόφαση για το ζώο τους.
description: Limb amputation is a surgical procedure often performed on the dog and cat. It is of a life-saving nature and aims to maintain the good quality of life of the animal. Medical records of 43 dogs and cats that underwent limb amputation at the Companion Animal Clinic, School of Veterinary Medicine, Aristotle University of Thessaloniki, between 2008 and 2024, were reviewed. The aim of the study was to investigate the quality of rehabilitation of dogs and cats underwent limb amputation, the satisfaction of their owners with the surgery, and how they perceived the recovery process of their animal. Telephone contact was made with the owners, who were asked to answer a 40-question questionnaire. The main cause of amputation in dogs and cats was the presence of neoplasia (39.5%), followed by nerve injury together with infection/trauma (20.9%), severe fracture (16.3%) and other causes such as thromboembolism in the femoral artery (2.3%). In most animals (76.7%) gait was restored within 2 weeks of surgery, and in the same percentage of cases, full recovery was achieved within 1 month of surgery. Complications occurred in 37.2% of cases, but were successfully managed conservatively. The majority of owners did not detect any changes in the activity (58.1%) and mood (67.4%) of their animal. The owners had no difficulty in adapting to the specific needs of their animal (83.7%), were satisfied with the aesthetic outcome of the surgery (88.4%), and the reaction from their surroundings was generally positive (67.4%). Finally, the owners were generally very satisfied with the outcome of the surgery and the quality of life of their animal and would make the same decision in a similar situation (90.7%). The data obtained from the study can help the clinical veterinarian in educating and reassuring owners on the different aspects of amputation, helping them to make a better decision in the difficult circumstances they experience.